Βαγγέλης Τόγιας

Ο Βαγγέλης Τόγιας (Χαλκίδα, 23 Μαρτίου 1972) είναι Έλληνας πρώην ποδοσφαιριστής που αγωνιζόταν ως αμυντικός και νυν προπονητής.

Καριέρα
Ποδοσφαιρική καριέρα
Γεννήθηκε στην Χαλκίδα το 1972 και το 1982 κάνει τα πρώτα του βήματα στο ποδόσφαιρο, στις ακαδημίες του Α.Ο. Χαλκίδας. Το 1988, σε ηλικία 16 χρονών, κάνει ντεπούτο στη Γ΄ Εθνική, με τη φανέλα της πρώτης ομάδας του Α.Ο. Χαλκίδας. Με τα χρώματα των νερατζούρρι συνέχισε να αγωνίζεται μέχρι το 1993, οπότε και μεταγράφεται στον Αχαρναϊκό. Με τη φανέλα του Αχαρναϊκού αγωνίστηκε δύο χρονιές, επίσης στη Γ΄ Εθνική. 

Το 1995 μεταγράφεται στην Προοδευτική. Με την Προοδευτική, αγωνίστηκε αρχικά δύο σεζόν στη Β΄ Εθνική, όταν τη δεύτερη προβιβάστηκε στην Α΄ Εθνική, στην οποία έκανε ντεμπούτο το 1997. 

Στη συνέχεια, τον Ιανουάριο του 1998 μεταγράφηκε στον Πανηλειακό,εφ. Αθλητική Ηχώ, 31/1/1998, σελ. 14 με την φανέλα του οποίου αγωνίστηκε δύο χρόνια, επίσης στην Α΄ Εθνική. Στις αρχές Φεβρουαρίου του 2000, με τη λήξη της μεταγραφικής περιόδου του Ιανουαρίου και στα μέσα πλέον της σεζόν 1999-00, επέστρεψε στην Προοδευτική,"Επιστροφή Τόγια στην Προοδευτική", εφ. Αθλητική Ηχώ, 4/2/2000, σελ. 14 όπου και ολοκλήρωσε τη σεζόν. 

Ακολούθως, το καλοκαίρι του 2000 μεταγράφηκε στον Ακράτητο,"Ο Τόγιας πήγε στον Ακράτητο", εφ. Αθλητική Ηχώ, 13/7/2000, σελ. 23 ενώ στη συνέχεια αγωνίστηκε στη Χαλκηδόνα. Τον Ιανουάριο του 2004, στα μισά της σεζόν 2003-04 μεταγράφηκε ξανά στην Προοδευτικήεφ. Αθλητική Ηχώ, 5/1/2004, σελ. 14 και το 2005 μετακινείται στη Λαμία για τον Α.Σ. Λαμία, με τη φανέλα της οποίας αγωνίστηκε ένα χρόνο στη Γ΄ Εθνική.

Το 2006 επιστρέφει στην Εύβοια για την Α.Ε. Χαλκίδας. Με τη φανέλα της Α.Ε. Χαλκίδας, κατέκτησε αρχικά το πρωτάθλημα της Α1 ΕΠΣ Ευβοίας, όμως, στις αρχές της επόμενης χρονιάς, τραυματίζεται σοβαρά στο πόδι και αναγκάζεται να αποσυρθεί από την αγωνιστική δράση, δίνοντας τέλος ουσιαστικά στην καριέρα του.

Προπονητική καριέρα
Έπειτα την αποχώρησή του από την ενεργό δράση ως ποδοσφαιριστής, ασχολήθηκε με την προπονητική εργαζόμενος σε διάφορες τοπικές ομάδες. 
Αρχικά ανέλαβε την Ένωση Διρφύων και στη συνέχεια κατά σειρά τους Α.Ο. Νέας Αρτάκης και Α.Π.Κ.Ο. Δροσιάς, και κατόπιν τις Μικτές Ομάδες της ΕΠΣ Ευβοίας για δύο χρόνια. Στη συνέχεια, το 2013 ανέλαβε τον Α.Ο. ΑυλωναρίουΒΑΓΓΕΛΗΣ ΤΟΓΙΑΣ! ...ο νέος τεχνικός της ομάδας μας!"Με όνομα βαρύ και ιστορία", aoavlonarioy.blogspot.gr, στον οποίο εργάστηκε δύο σεζόν. Το 2015 ανέλαβε τον Α.Ο. ΜακρυκάπαςΟ ΒΑΓΓΕΛΗΣ ΤΟΓΙΑΣ ΣΤΗΝ ΜΑΚΡΥΚΑΠΑ,  kontastaspor.blogspot.gr και το 2017 ανέλαβε την τεχνική ηγεσία του Αρματηλάτη Άρματος, στα πρωταθλήματα της ΕΠΣ Βοιωτίας.Ο Βαγγέλης Τόγιας στον πάγκο του Αρματηλάτη, kontastaspor.blogspot.com Το 2019 ανέλαβε τον Ευβοϊκό Αγίου Νικολάου.

Παραπομπές

Πηγές

Αφιέρωμα του eviagoal.blogspot.gr στον Βαγγέλη Τόγια
Προφίλ Βαγγέλη Τόγια στο angelfire.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Α.Ο. Χαλκίδας
Κατηγορία:Ποδοσφαιριστές Προοδευτικής